biswa921/orwiki-latest-pages-articles-raw huggingface dataset:
ମହାଶ୍ଵେତା ଦେବୀ

ମହାଶ୍ୱେତା ଦେବୀ (୧୪ ଜାନୁଆରୀ ୧୯୨୬ – ୨୮ ଜୁଲାଇ ୨୦୧୬) ବଙ୍ଗଳା ଭାଷାର ଜଣେ ଭାରତୀୟ ଲେଖିକା ତଥା ଜଣେ ସାମାଜିକ କାର୍ଯ୍ୟକର୍ତ୍ତା ଥିଲେ । ତାଙ୍କର ଉଲ୍ଲେଖନୀୟ ସାହିତ୍ୟ ସର୍ଜନା ମଧ୍ୟରେ "ହଜାରେ ଚଉରାଅଶୀର ମା", "ରୁଦାଲି", ଏବଂ "ଅରଣ୍ୟେର ଅଧିକାର" ଆଦି ଅନ୍ତର୍ଭୁକ୍ତ । ସେ ଜଣେ ଆତ୍ମଘୋଷିତ ବାମପନ୍ଥୀ ଯିଏ ପଶ୍ଚିମବଙ୍ଗ, ବିହାର, ମଧ୍ୟପ୍ରଦେଶ ଏବଂ ଛତିଶଗଡ଼ ରାଜ୍ୟର ଆଦିବାସୀ (ଲୋଧା ଏବଂ ଶବର)ମାନଙ୍କ ଅଧିକାର ତଥା ସଶକ୍ତିକରଣ ପାଇଁ କାର୍ଯ୍ୟ କରିଥିଲେ । ତାଙ୍କୁ ସାହିତ୍ୟ ଏକାଡେମୀ ପୁରସ୍କାର (ବଙ୍ଗାଳୀରେ), ଜ୍ଞାନପୀଠ ପୁରସ୍କାର ଏବଂ ରମନ୍ ମାଗସେସେ ପୁରସ୍କାର ସହିତ ପଦ୍ମଶ୍ରୀ ଏବଂ ପଦ୍ମଭୂଷଣ ଭଳି ପୁରସ୍କାରରେ ସମ୍ମାନିତ କରାଯାଇଥିଲା ।

 ଜୀବନୀ 

 ଆଦ୍ୟ ଜୀବନ ଓ ଶିକ୍ଷା 
ମହାଶ୍ୱେତା ଦେବୀ ୧୪ ଜାନୁୟାରୀ ୧୯୨୬ରେ ତତକାଳୀନ ବ୍ରିଟିଶ ଭାରତର ଡାକା (ବର୍ତ୍ତମାନ ଢାକା, ବାଂଲାଦେଶ)ରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ମନୀଷ ଘାତକ, କାଲୋଲ ଆନ୍ଦୋଳନର ଜଣେ ଜଣାଶୁଣା କବି ତଥା ଔପନ୍ୟାସିକ ଥିଲେ, ଯିଏ ଜୁବାନାଶୱା (ବଙ୍ଗାଳୀ: যুবনাশ্ব) ନାମକ ଛଦ୍ମନାମରେ ଲେଖାଲେଖି କରୁଥିଲେ । ଘାତକଙ୍କ ଭାଇ ରିତୱିକ୍ ଘାତକ ଜଣେ ଚଳଚ୍ଚିତ୍ର ନିର୍ମାତା ଭାବରେ ଜଣାଶୁଣା ଥିଲେ । ଦେବୀଙ୍କ ମାତା ଧୃତ୍ରି ଦେବୀ ମଧ୍ୟ ଜଣେ ଲେଖକ ତଥା ଜଣେ ସାମାଜିକ କର୍ମୀ ଥିଲେ, ଯାହାଙ୍କ ଭାଇମାନେ ବିଭିନ୍ନ କ୍ଷେତ୍ରରେ ନିଜର ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଥିଲେ । ତନ୍ମଧ୍ୟରୁ ଯେପରିକି ବିଶିଷ୍ଟ ଶିଳ୍ପୀ ଶଙ୍ଖ ଚୌଧୁରୀ ଏବଂ ଭାରତର ଅର୍ଥନୈତିକ ଏବଂ ରାଜନୈତିକ ସାପ୍ତାହିକର ପ୍ରତିଷ୍ଠାତା-ସମ୍ପାଦକ ସଚିନ ଚୌଧୁରୀ । ମହାଶ୍ୱେତା ଦେବୀଙ୍କର ପ୍ରାଥମିକ ଶିକ୍ଷା ଢାକାର ଇଡେନ୍ ମୋଣ୍ଟେସୋରି ସ୍କୁଲରେ (୧୯୩୦) ଆରମ୍ଭ ହୋଇଥିଲା । କିନ୍ତୁ ପରେ ସେ ପଶ୍ଚିମବଙ୍ଗକୁ (ବର୍ତ୍ତମାନ ଭାରତରେ) ଚାଲିଗଲେ । ତା’ପରେ ସେ ମିଦନାପୁର ମିଶନ ବାଳିକା ଉଚ୍ଚ ବିଦ୍ୟାଳୟରେ ଅଧ୍ୟୟନ କରିଥିଲେ (୧୯୩୫) । ଏହା ପରେ ସେ ଶାନ୍ତିନିକେତନରେ (୧୯୩୬ରୁ ୧୯୩୮) ଭର୍ତ୍ତି ହୋଇଥିଲେ | ଏହା ପରେ, ସେ ବେଲ୍ଟାଲା ବାଳିକା ବିଦ୍ୟାଳୟରେ (୧୯୩୯-୧୯୪୧) ଅଧ୍ୟୟନ କରିଥିଲେ ଯେଉଁଠାରେ ସେ ମାଟ୍ରିକ୍ ପାସ କରିଥିଲେ | ତା’ପରେ ୧୯୪୪ ମସିହାରେ ଆଶୁତୋଷ କଲେଜରୁ ଇଣ୍ଟରମିଡିୟଟ ପାସ କରିବାପରେ ସେ ରବୀନ୍ଦ୍ରନାଥ ଠାକୁର-ପ୍ରତିଷ୍ଠିତ ବିଶ୍ୱ-ଭାରତି ବିଶ୍ୱବିଦ୍ୟାଳୟରେ ଯୋଗ ଦେଇ ବି.ଏ. (ସମ୍ମାନ) ଇଂରାଜୀରେ, ଏବଂ ତା’ପରେ କଲିକତା ବିଶ୍ୱବିଦ୍ୟାଳୟରେ ଇଂରାଜୀରେ କଳାରେ ସ୍ନାତକୋତ୍ତର ଡିଗ୍ରି ଲାଭ କଲେ ।

 ସାହିତ୍ୟ ସର୍ଜନା 

 ସମ୍ମାନ ଓ ପୁରସ୍କାର 
 ୧୯୭୯: କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର (ବଙ୍ଗଳା ଭାଷାର "ଅରଣ୍ୟେର ଅଧିକାର" ପାଇଁ)
 ୧୯୮୬: ପଦ୍ମଶ୍ରୀ
 ୧୯୯୬: ଜ୍ଞାନପୀଠ ପୁରସ୍କାର
 ୧୯୯୭: ରମନ୍ ମାଗସେସେ ପୁରସ୍କାର
 ୨୦୦୬: ପଦ୍ମ ବିଭୂଷଣ
 ୨୦୧୧: ବାଙ୍ଗଲା ବିଭୂଷଣ  

ଇତ୍ୟାଦି

 ଆଧାର 

 ବାହ୍ୟ ଆଧାର 

ଶ୍ରେଣୀ:ଜ୍ଞାନପୀଠ ପୁରସ୍କାର ସମ୍ମାନିତ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:୧୯୨୬ ଜନ୍ମ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ସମ୍ମାନିତ
ପ୍ରାକ୍-ନ୍ଯଷ୍ଟୀୟକ

thumb|upright=1.4| ଏକ ସାଧାରଣ ପ୍ରାକ୍-ନ୍ଯଷ୍ଟୀୟ କୋଷର ଚିତ୍ର

ପ୍ରାକ୍-ନ୍ଯଷ୍ଟୀୟକ ବା ପ୍ରାକ୍-ନ୍ଯଷ୍ଟୀୟ ଜୀବ, ନ୍ୟଷ୍ଟିଝିଲ୍ଲୀ ନଥିବା କୋଷୀୟ ଜୀବମାନଙ୍କୁ କୁହାଯାଏ। ଏଡ୍ୱାର୍ଡ୍ ଚାଟୋନ୍-ଙ୍କଦ୍ୱାରା ବର୍ଣ୍ଣିତ ଦୁଇ ସାମ୍ରାଜ୍ଯ ପ୍ରଣାଳୀ ଅନୁସାରେ ପ୍ରାକ୍-ନ୍ଯଷ୍ଟୀୟକମାନେ ପ୍ରୋକାରିଓଟା ସାମ୍ରାଜ୍ୟ ଅନ୍ତର୍ଭୁକ୍ତ। କିନ୍ତୁ ତ୍ରିଜଗତ ତନ୍ତ୍ରରେ, ଆଣବିକ ବିଶ୍ଳେଷଣ ଆଧାରରେ, ପ୍ରାକ୍-ନ୍ଯଷ୍ଟୀୟକମାନଙ୍କୁ ଦୁଇ ଭାଗ, (ବ୍ଯାକ୍ଟେରୀଆ ଓ ଆର୍କିଆ) କରିଦିଆଯାଇଛି।
ନ୍ଯଷ୍ଟି ଥିବା ଜୀବମାନଙ୍କୁ ସୁନ୍ଯଷ୍ଟୀୟକରେ ରଖାଯାଇଛି। ଜୀବନର ଉତ୍ପତ୍ତିର ଗବେଷଣା ଅନୁସାରେ ପ୍ରାକ୍-ନ୍ଯଷ୍ଟୀୟକମାନେ ସୁନ୍ଯଷ୍ଟୀୟକମାନଙ୍କଠାରୁ ପ୍ରାଚୀନ।

ଆଧାର
ଗଙ୍ଗାଧର ପ୍ରଧାନ (ରାଜନେତା)

ଗଙ୍ଗାଧର ପ୍ରଧାନ (୧ ଜୁନ ୧୯୨୯ - ୧୬ ମଇ ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଗଣତନ୍ତ୍ର ପରିଷଦ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ଓ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଗଙ୍ଗାଧର ପ୍ରଧାନ ୧୯୫୦ ମସିହାର ଫେବୃଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଙ୍ଗର ପ୍ରଧାନ ଓ ପତ୍ନୀଙ୍କ ନାମ ଲାବଣ୍ୟପ୍ରଭା ପ୍ରଧାନ ।

 ରାଜନୈତିକ ଜୀବନ 
ଗଙ୍ଗାଧର ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଗଣତନ୍ତ୍ର ପରିଷଦରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଥିଲେ । ସେ ୧୯୬୭ ମସିହାରୁ ୧୯୬୩ ମସିହାଯାଏଁ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୫୭୧୯୬୧ସଭ୍ୟ, ୨ୟ ଓଡ଼ିଶା ବିଧାନ ସଭାସୁନ୍ଦରଗଡ଼ଗଣତନ୍ତ୍ର ପରିଷଦ୧୯୬୧୧୯୬୭ସଭ୍ୟ, ୩ୟ ଓଡ଼ିଶା ବିଧାନ ସଭାତଳସରାସ୍ୱତନ୍ତ୍ର ପାର୍ଟି୧୯୬୭୧୯୭୧ସଭ୍ୟ, ୪ର୍ଥ ଓଡ଼ିଶା ବିଧାନ ସଭାତଳସରାସ୍ୱତନ୍ତ୍ର ପାର୍ଟି୧୯୭୧୧୯୭୩ସଭ୍ୟ, ୫ମ ଓଡ଼ିଶା ବିଧାନ ସଭାତଳସରାସ୍ୱତନ୍ତ୍ର ପାର୍ଟି

 ମୃତ୍ୟୁ 
ଗଙ୍ଗାଧର ୨୦୧୯ ମସିହାର ମଇ ମାସ ୧୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୯ ବର୍ଷ ବୟସ ହୋଇଥିଲା ।

 ଆଧାର 

ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଗଜଧର ମାଝୀ

ଗଜଧର ମାଝୀ (୧୪ ଜୁନ ୧୯୪୨ - ୨୦ ମଇ ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚଥର କାର୍ଯ୍ୟ କରିଥିଲେ । ୧୯୮୦, ୧୯୮୫, ୧୯୯୫, ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ତଳସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ, ୧୧ଶ, ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୧ ଭାରତୀୟ ସାଧାରଣ ନିର୍ବାଚନରେ ସେ ସୁନ୍ଦରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ୫ମ ଲୋକ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଗଜଧର ମାଝୀ ୧୯୪୨ ମସିହାର ଜୁନ ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କର ଶିକ୍ଷାଗତ ଯୋଗତ୍ୟ ଥିଲା ବିଜ୍ଞାନରେ ସ୍ନାତକ । ରାଜନୀତିଜ୍ଞ ପ୍ରଫୁଲ୍ଲ ମାଝୀ ତାଙ୍କର ଜ୍ୱାଇଁ, ଯିଏକି ତାଙ୍କର ମୃତ୍ୟୁ ପରେ ତଳସରା ଉପ-ନିର୍ବାଚନରେ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ରାଜନୈତିକ ଜୀବନ 
ଗଜଧର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚଥର କାର୍ଯ୍ୟ କରିଥିଲେ । ସେ ୧୯୮୯ ମସିହାରୁ ୧୯୯୦ ଓ ୧୯୯୫ ମସିହାରୁ ୨୦୦୦ ମସିହାଯାଏଁ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହାରେ ସେ ୫ମ ଲୋକ ସଭାକୁ ନିର୍ବାଚିତ ହୋଇଥିଲେ ।

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୮୦୧୯୮୫ସଭ୍ୟ, ୮ମ ଓଡ଼ିଶା ବିଧାନ ସଭାତଳସରାଭାରତୀୟ ଜାତୀୟ କଂଗ୍ରେସ୧୯୮୫୧୯୯୦ସଭ୍ୟ, ୯ମ ଓଡ଼ିଶା ବିଧାନ ସଭାତଳସରାଭାରତୀୟ ଜାତୀୟ କଂଗ୍ରେସ୧୯୯୫୨୦୦୦ସଭ୍ୟ, ୧୧ଶ ଓଡ଼ିଶା ବିଧାନ ସଭାତଳସରାଭାରତୀୟ ଜାତୀୟ କଂଗ୍ରେସ୨୦୦୦୨୦୦୪ସଭ୍ୟ, ୧୨ଶ ଓଡ଼ିଶା ବିଧାନ ସଭାତଳସରାଭାରତୀୟ ଜାତୀୟ କଂଗ୍ରେସ୨୦୦୪୨୦ ମଇ ୨୦୦୬ସଭ୍ୟ, ୧୩ଶ ଓଡ଼ିଶା ବିଧାନ ସଭାତଳସରାଭାରତୀୟ ଜାତୀୟ କଂଗ୍ରେସ

 ମୃତ୍ୟୁ 
ଗଜଧର ୨୦୦୬ ମସିହାର ମଇ ମାସ ୨୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ ବର୍ଷ ବୟସ ହୋଇଥିଲା ।

 ଆଧାର 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୦୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ସାମ୍ରାଜ୍ୟ (ଜୀବବିଜ୍ଞାନ)

ଜୀବବୀଜ୍ଞାନରେ ସାମ୍ରାଜ୍ୟ (ଲାତିନରେ ରେଗ୍ନମ୍) ଜଗତ ପରେ ଦ୍ୱିତୀୟତମ ଟାକ୍ସୋନୋମୀୟ ସ୍ତର । ସାମ୍ରାଜ୍ୟଗୁଡ଼ିକ କ୍ଷୁଦ୍ରତର ପର୍ବରେ ବିଭକ୍ତ ହୋଇଛି ।

ଆମେରୀକିୟ ତଥା କାନାଡୀୟ ପାଠ ବହିରେ ଛଅଟି ସାମ୍ରାଜ୍ୟ ବିଷୟରେ ଦର୍ଶାଯାଏ, କିନ୍ତୁ ବ୍ରିଟେନ, ଭାରତ, ବ୍ରାଜିଲ ପରି ଦେଶମାନଙ୍କରେ ପଞ୍ଚସାମ୍ରାଜ୍ୟ ବିଷୟରେ ଦର୍ଶାଯାଏ ।

ବର୍ତ୍ତମାନର ବିଭାଗୀକରଣ ପଦ୍ଧତିରେ ସାମ୍ରାଜ୍ଯକୁ ଆଉ ବ୍ଯବହାର କରାଯାଏ ନାହିଁ କାରଣ ସାମ୍ରାଜ୍ଯଗୁଡ଼ିକ ଏକବଂଶୀୟ ନୁହଁନ୍ତି, ଅର୍ଥାତ୍ ତାଙ୍କର କୌଣସି ନିକଟସ୍ଥ ସମପୂର୍ବଜ ନାହାଁନ୍ତି ।

ସଜ୍ଞା ତଥା ସମ୍ବନ୍ଧିତ ପଦ
ଖ୍ରୀଷ୍ଟାବ୍ଦ ୧୭୩୫ରେ ଯେତେବେଳେ କାର୍ଲ ଲିନିଅସ୍ ଜୀବବୀଜ୍ଞାନରେ ସ୍ତରାଧାରିତ ନାମକରଣର ପ୍ରବର୍ତ୍ତନ କଲେ, ସେତେବେଳେ ସେ ସାମ୍ରାଜ୍ଯକୁ ସର୍ବୋଚ୍ଚ ସ୍ତରରେ ରଖିଥିଲେ । ଏହା ପରେ ପରେ ଚାରୋଟି ମୁଖ୍ଯ ସ୍ତର ରଖିଥିଲେ, ଯଥା - ବର୍ଗ, ଗଣ, ପ୍ରଜାତି ଓ ଜାତି । ପରେ ଦୁଇଟି ନୂଆ ସ୍ତର ପ୍ରବେଶ କରାଗଲା ଫଳରେ ନୂତନ କ୍ରମଶଃ ହେଲା - ସାମ୍ରାଜ୍ୟ, ପର୍ବ, ବର୍ଗ, ଗଣ, କୁଳ, ପ୍ରଜାତି ଏବଂ ଜାତି ।See e.g. , ୧୯୯୯ ମସିହାରେ ମହାସାମ୍ରାଜ୍ଯ ସ୍ତରଟି ଅଣାଗଲା ।Woese, C.R.; Kandler, O.; Wheelis, M.L. (1990). "Towards a natural systs: proposal for the domains Archaea, Bacteria, and Eucarya". Proceedings of the National Academy of Sciences of the United States of America. 87 (12): 4576–9. Bibcode:1990PNAS...87.4576W. doi:10.1073/pnas.87.12.4576. PMC 54159. PMID 2112744.

ସାମ୍ରାଜ୍ୟରେ ପୂର୍ବପ୍ରତ୍ଯୟ ଯୋଡ଼ି ଦୁଇଟି ଅତିରିକ୍ତ ସ୍ତର ଗଢାଯାଇଛି, ଯଥା - ଉପସାମ୍ରାଜ୍ୟ, ଲଘୁସାମ୍ରାଜ୍ଯ । କେତେକ ବିଭାଗୀକରଣ ପ୍ରଣାଳୀରେ ଉପସାମ୍ରାଜ୍ୟ ଏବଂ ଲଘୁସାମ୍ରାଜ୍ଯ ମଧ୍ଯରେ ଶାଖାସାମ୍ରାଜ୍ଯ ରଖାଯାଇଥାଏ, ଉ. ସ୍ୱ. - କାଭାଲିଏର-ସ୍ମିଥଙ୍କ ବିଭାଗୀକରଣରେ ଥିବା ପ୍ରୋଟୋଷ୍ଟୋମିଆ ଏବଂ ଡିଉଟେରୋଷ୍ଟୋମିଆ ।

ଇତିହାସ
ଦ୍ୱିସାମ୍ରାଜ୍ଯ ପ୍ରଣାଳୀ
ସଜୀବମାନଙ୍କୁ ପ୍ରାଣୀ ଓ ଉଦ୍ଭିଦରେ ବିଭକ୍ତ କରିବାର ଉଦ୍ଯମ ଏକ ପ୍ରାଚୀନ ପ୍ରକ୍ରିୟା । ଆରିଷ୍ଟୋଟଲ (୩୮୪-୩୨୨ ଖ୍ରୀ.ପୂ.) ତାଙ୍କର ପୁସ୍ତକ ପ୍ରାଣୀମାନଙ୍କ ଇତିହାସରେ ପ୍ରାଣୀମାନଙ୍କର ବିଭାଜନ କରିଥିଲେ । ତାଙ୍କ ଶିଷ୍ଯ ଥିଓଫ୍ରାଷ୍ଟସ (୩୭୧-୨୮୭ ଖ୍ରୀ.ପୂ) ଏକ ତଦ୍ରୁପ ପୁସ୍ତକ ହିଷ୍ଟୋରିଆ ପ୍ଲାଣ୍ଟାରମ୍ ଉଦ୍ଭିଦ ଉପରେ ରଚନା କରିଥିଲେ ।

୧୭୩୫ରେ କାର୍ଲ ଲିନିଅସ୍, ଆଧୁନିକ ଜୀବବୈଜ୍ଞାନିକ ନାମକରଣ ପାଇଁ ସୂତ୍ର ପ୍ରଣୟନ କଲେ ଯାହା ବର୍ତ୍ତମାନ ନାମକରଣସୂତ୍ରଦ୍ୱାରା ନିୟନ୍ତ୍ରିତ ହୁଏ। ସେ ଦୁଇଟି ସାମ୍ରାଜ୍ୟ ବ୍ଯାଖ୍ଯା କରିଥିଲେ, ପ୍ରାଣୀ ସାମ୍ରାଜ୍ୟ (ରେଗ୍ନମ୍ ଆନିମଲେ) ଏବଂ ପରିବା ସାମ୍ରାଜ୍ୟ (ରେଗ୍ନମ୍ ଭେଜିଟାବିଲେ) । ଲିନିଅସ୍ ନିର୍ଜୀବ ଖଣିଜଦ୍ରବ୍ୟକୁ ମଧ୍ଯ ଏକ ତୃତୀୟ ସାମ୍ରାଜ୍ୟ, ଖଣିଜ ସାମ୍ରାଜ୍ୟରେ ରଖିଥିଲେ ।

ତ୍ରିସାମ୍ରାଜ୍ଯ ପ୍ରଣାଳୀ

thumb|upright=1.5|right|ହେକେଲଙ୍କ ତ୍ରିସାମ୍ରାଜ୍ଯ ବିଶିଷ୍ଟ ମୂଳ ଚିନ୍ତାଧାରା, ଯେଉଁଥିରେ ପ୍ରୋଟିଷ୍ଟା ବୋଲି ଏକ ନୂତନ ସାମ୍ରାଜ୍ଯ ଯୋଡାଗଲା ।

୧୬୭୪ ମସିହାରେ ଆଣ୍ଟୋନ୍ଯେ ଭାନ ଲ୍ଯୁୱେନ୍ହୋକ, ଆଣବୀକ୍ଷଣିକ ବିଜ୍ଞାନର ଜନକ, ଲଣ୍ଡନର ରାଜକୀୟ ସମାଜ (ରୋୟାଲ୍ ସୋସାଇଟି ଅଫ୍ ଲଣ୍ଡନ୍)କୁ ଏକ ପତ୍ରଦ୍ୱାରା ଆଣବୀକ୍ଷଣିକ ଏକକୋଷୀ ଜୀବମାନଙ୍କ ଅସ୍ତିତ୍ବ ବିଷୟରେ ଜଣାଇଲେ । ସେପର୍ଯ୍ୟନ୍ତ ଅଣୁଜୀବମାନଙ୍କର ଅସ୍ତିତ୍ବ ଜନସାଧାରଣଙ୍କୁ ଅଗୋଚର ଥିଲା । ତଥାପି ଲିନିଅସ ତାଙ୍କ ଜୀବଜଗତର ବର୍ଗୀକରଣରେ କୌଣସି ଅଣୁଜୀବକୁ ସ୍ଥାନ ଦେଲେ ନାହିଁ ।

ପ୍ରଥମେ ଅଣୁଜୀବମାନଙ୍କୁ ପ୍ରାଣୀ ଓ ଉଦ୍ଭିଦ ସାମ୍ରାଜ୍ୟରେ ରଖାଯାଇ ଥିଲା । କିନ୍ତୁ ଊନବିଂଶ ଶତାବ୍ଦୀର ମଧ୍ଯ ଭାଗରୁ ଏହି ଦ୍ୱି-ସାମ୍ରାଜ୍ଯ ପ୍ରଣାଳୀରେ ତ୍ରୁଟି ଅନୁଭବ କରାଗଲା ।

୧୮୬୦ ମସିହାରେ, ଜୋନ୍ନ ହଗ, ସମସ୍ତ ଅଣୁଜୀବ ତଥା ନିମ୍ନମାନର ଜୀବମାନଙ୍କ ପାଇଁ ଏକ ତୃତୀୟ ସାମ୍ରାଜ୍ୟ - ପ୍ରୋଟୋକ୍ଟିଷ୍ଟାର ପ୍ରସ୍ତାବନା ଦେଲେ । ୧୮୬୬ ମସିହାରେ, ଅର୍ଣ୍ଣଷ୍ଟ ହେକେଲ ଏକ ତୃତୀୟ ସାମ୍ରାଜ୍ୟ - ପ୍ରୋଟିଷ୍ଟାର ପ୍ରସ୍ତାବନା ଦେଲେ, ଯେଉଁଥିରେ ସେହି ଜୀବମାନେ ରହିଲେ ଯିଏ ନା ଉଦ୍ଭିଦ ନା ପ୍ରାଣୀରେ ପରିଗଣିତ ହେଲେ ।

ଆଧାର

ଶ୍ରେଣୀ:ଜୀବ ବିଜ୍ଞାନ
ଓଉ

ଓଉ ( ବୈଜ୍ଞାନିକ ନାମ- ଡିଲେନିଆ ଇଣ୍ଡିକା‌ ) ଏକ ଡିଲେନିଆ ବଂଶର ଏକ ପ୍ରଜାତି | ଏହା ଭାରତ, ଚୀନ ଏବଂ ଏସିଆର ଅନ୍ୟ କ୍ରାନ୍ତିୟ ଅଞ୍ଚଳରେ ଦେଖିବାକୁ ମିଳେ

ବର୍ଣ୍ଣନା

thumb|ଓଉ ଫଳ
ଏହା ଏକ ଚିର ସବୁଜ ମଧ୍ୟମ ଆକାରର ଗଛ ଯାହାର ଉଚ୍ଚତାରେ ୧୫ ମିଟର ପର୍ଯନ୍ତ ବଢିଥାଏ | ପତ୍ରଗୁଡିକ ୧୫-୩୬ ସେମି ଲମ୍ବା,ଶିରା ପ୍ରଶିରା ଯୁକ୍ତ। ଏହାର ଶାଖା ଜାଳକାଠ ହିସାବରେ ବ୍ୟବହୃତ ହୁଏ | ଏହାର ଫୁଲଗୁଡିକର ୧୫–୨୦ ସେମି ବ୍ୟାସ। ପ୍ରତ୍ୟେକ ଫୁଲର ପାଞ୍ଚଟି ଧଳା ପାଖୁଡା ଏବଂ ଅନେକ ହଳଦିଆ ପୁଂକେଶର ଥାଏ | ଏହାର ଗୋଲାକାର ଫଳଗୁଡିକ ବଡ଼, ସବୁଜ-ହଳଦିଆ । ଫଳରେ ଅନେକ ମଞ୍ଜି ଥାଏ ଏବଂ ଏହା ଖାଇବା ଯୋଗ୍ୟ |

ପରିବେଶ

ଔଉ ଆର୍ଦ୍ର କ୍ରାନ୍ତୀୟ ଅଞ୍ଛଳରେ ଭଲ ବଢିଥାଏ। ଓଉଗଛ ୧୦ ସେମି ଆକାରର କଠିନ ଖାଇବା ଯୋଗ୍ୟ ଫଳ ଧାରଣ କରେ। ଜଙ୍ଗଲ ପରିବେଶରେ ଏହା ବୃହତକାୟ ବନ୍ୟ ତୃଣଭୋଜୀ ପ୍ରାଣୀଙ୍କ (ଯଥା ହାତୀ) ଖାଦ୍ୟ ହୁଏ | ପରିବେଶବିତ୍ ସେକର ଓ ସୁକୁମାରଙ୍କଦ୍ୱାରା ବକ୍ସା ବ୍ୟାଘ୍ର ଅଭୟରଣ୍ୟରେ ହୋଇଥିବା ଏକ ଅଧ୍ୟୟନରୁ ଜଣାପଡିଛି ଯେ ଏସୀୟ ହାତୀମାନେ ଓଉ ଫଳ ପ୍ରତି ଆକର୍ଶିତ ହୋଇ ଏହି ବୃକ୍ଷ ପାଇଁ ଏକ ଗୁରୁତ୍ୱପୂର୍ଣ୍ଣ ବିହନ ବିଛିନ୍ନକାରୀ ଭବେ କାର୍ଯ୍ୟ କରନ୍ତି ।

ବ୍ୟବହାର

କେତେକ ସଂସ୍କୃତିରେ(ଯଥା- ଓଡ଼ିଆ) ଓଉକୁ ଖଟା ଭାବରେ ବ୍ୟବହାର କରାଯାଏ । 

ସନ୍ଦର୍ଭ
ଜୀବାଣୁ

thumb|ଏମ୍ଫ୍ଲୁଏଞ୍ଜା ଭୂତାଣୁଗୁଡ଼ିକ ସାଧାରଣ ଜୀବାଣୁ ।

ଜୀବବୀଜ୍ଞାନରେ ଜୀବାଣୁ ବା ରୋଗକାରୀ ବା ରୋଗକାରକ ଜୀବ କହିଲେ, ଅନ୍ଯ ଜୀବଶରୀରେ ରୋଗ ସୃଷ୍ଟିକାରୀ କ୍ଷୁଦ୍ର ଅଣୁଜୀବମାନଙ୍କୁ ବୁଝାଏ । ଏକ ଜୀବାଣୁକୁ ସଂକ୍ରମଣକାରୀ ମଧ୍ଯ କୁହାଯାଇପାରେ ।

ଏହାର ଇଂରାଜୀ ପ୍ରତିଶବ୍ଦ ପାଥୋଜେନ (ପାଥୋ - ପୀଡ଼ା, ଜେନ - ଜାୟକ) ୧୮୮୦ ମସିହାରେ ଲୋକ ବ୍ଯବହାରକୁ ଆସିଲା ।Pathogen". Dictionary.com Unabridged. Random House. Retrieved August 17, 2013.Casadevall, Arturo; Pirofski, Liise-anne (11 December 2014). "Ditch the term pathogen". Comment. Nature (paper). 516 (7530): 165–6. doi:10.1038/516165a. PMID 25503219.ସାଧାରଣତଃ ଏହି ଶବ୍ଦଟି ସଂକ୍ରାମକ ରୋଗକାରୀ ଅଣୁଜୀବ, ଯଥା - ଭୂତାଣୁ, ବୀଜାଣୁ, କବକ, ପ୍ରାକ୍ଜୀବ ଆଦିଙ୍କ ପାଇଁ ବ୍ଯବହୃତ ହେଉଥିଲା ।Alberts B; Johnson A; Lewis J; et al. (2002). "Introduction to Pathogens". Molecular Biology of the Cell (4th ed.). Garland Science. p. 1. Retrieved 26 April 2016.MetaPathogen – about various types of pathogenic organisms". Retrieved 15 January 2015Basic Biology (18 March 2016). "Bacteria". କୃମି, କୀଟ ପରି ଛୋଟ ଜୀବମାନେ ମଧ୍ଯ ରୋଗ କରାଇପାରନ୍ତି କିନ୍ତୁ ଏଗୁଡ଼ିକୁ ଜୀବାଣୁ କୁହାଯାଏ ନାହିଁ । ଏଗୁଡ଼ିକୁ ପରଜୀବୀ କୁହାଯାଏ । କ୍ଷୁଦ୍ର ଆଣବିକ୍ଷଣିକ ଅଣୁଜୀବମାନଙ୍କର ପଠନକୁ ଅଣୁଜୀବବିଜ୍ଞାନ କୁହାଯାଏ ଏବଂ ରୋଗକାରକ ଅଣୁଜୀବ ତଥା ରୋଗକାରକ ପଦାର୍ଥଗୁଡ଼ିକର ପଠନକୁ ପାଥୋଲୋଜି କୁହାଯାଏ । ପରଜୀବୀମାନଙ୍କ ପଠନକୁ ପରଜୀବୀବିଜ୍ଞାନ କୁହାଯାଏ ।

 ଆଧାର 
ଶ୍ରେଣୀ:ଜୀବ ବିଜ୍ଞାନ
ବ୍ରାଡିରାଇଜୋବିଅମ ଜାପୋନିକମ

ବ୍ରାଡିରାଇଜୋବିଅମ ଜାପୋନିକମ ହେଉଛି ଏକ ଯବକ୍ଷାରଜାନ ବିବନ୍ଧକ, ଲେଗ୍ଯୁମ ମୂଳ-ଗଣ୍ଠିକାରୀ,ସହଜୀବୀ ଅଣୁଜୀବ । ଅନେକ ଗ୍ରାମ୍-ବିରୋଧୀ, ଦଣ୍ଡାକୃତି ବ୍ଯାକ୍ଟେରୀଆ, ରାଇଜୋବୀୟମାନଙ୍କ ମଧ୍ଯରୁ ଗୋଟିଏ । ସେହି ବଡ଼ ବିଭାଗରେ ଥିବା ତିନୋଟି ଗ୍ରୁପ ମଧ୍ଯରୁ ଏହା ହୋମୋଲୋଗି ଗ୍ରୁପ IIର ସଦସ୍ଯ ।

ବ୍ଯବହାର
କୃଷିକାର୍ଯ୍ୟ
ବ୍ରା. ଜାପୋନିକମ ଫସଲ ବଢାଇବା ପାଇଁ ଫସଲରେ ବୁଣି ଦିଆଯାଏ । ମୁଖ୍ଯତଃ ସେହି ଅଞ୍ଚଳମାନଙ୍କରେ ଯେଉଁଠାରେ ଏହି ବୀଜାଣୁଟି ଜନ୍ମଜ ନୁହେଁ । ଏକ ଶର୍କରା ଦ୍ରବଣର ବ୍ଯବହାରଦ୍ୱାରା ଇନୋକ୍ଯୁଲକଟିକୁ ମଞ୍ଜି ସହ ଲଗେଇ ଦିଆଯାଏ ।

ଗବେଷଣା
୧୯୫୬ ମସିହାରୁ ବ୍ରା. ଜାପୋନିକମର ଏକ ଜନ୍ଯ, USDA110, ଗବେଷଣା ପାଇଁ ଆଦର୍ଶ ଜୀବ ଭାବରେ ବ୍ଯବହାର କରାଯାଉଛି । ଆଣବିକ ଜିନୀୟଶାସ୍ତ୍ର, ଉଦ୍ଭିଦ ଫିଜିଓଶାସ୍ତ୍ର ଏବଂ ଉଦ୍ଭିଦ ଇକୋଶାସ୍ତ୍ର ପାଇଁ ଏହାକୁ ବହୁଳ ବ୍ଯବହାର କରାଯାଉଛି । କାରଣ ଅନ୍ୟ ରାଇଜୋବୀୟ ତୁଳନାରେ ଏହାର ସହଜୀବୀ ଯବକ୍ଷାରଜାନ ବିବନ୍ଧନ ପ୍ରକ୍ରିୟା ସର୍ବାଧିକ । ଏହାର ସମ୍ପୂର୍ଣ୍ଣ ଜେନୋମକୁ ୨୦୦୨ ମସିହାରେ ଅନୁକ୍ରମଣ କରାଯାଇଥିଲା । ସେଥିରୁ ଜଣାଗଲା ଯେ ଏହାର ଗୋଟିଏ ଚକ୍ରାକାର ଗୁଣସୂତ୍ର ରହିଛି ଯେଉଁଥିରେ ୯୧,୦୫,୮୨୮ଟି ବେସଯୋଡା ରହିଛି ।

ଆଧାର

ବାହ୍ଯ ସମ୍ପର୍କ

 Bradyrhizobium on www.bacterio.cict.fr
Type strain of Bradyrhizobium japonicum at BacDive -  the Bacterial Diversity Metadatabase

ଶ୍ରେଣୀ:ବ୍ରାଡିରାଇଜୋବିଆସି
ଶ୍ରେଣୀ:ଗ୍ରାମ୍-ବିରୋଧୀ ବୀଜାଣୁ
ଶ୍ରେଣୀ:ଆଦର୍ଶ ଜୀବ
ଶ୍ରେଣୀ:୧୮୯୬
ଜୈବଭୌଗୋଳିକକ୍ଷେତ୍ର

thumb|400px|ଅଷ୍ଟ ଜୈବଭୌଗୋଳିକକ୍ଷେତ୍ର ମଧ୍ଯରୁ ଛଅଟି

ଜୈବଭୌଗୋଳିକକ୍ଷେତ୍ର ବା ଜୈବଭୂମଣ୍ଡଳୀୟକ୍ଷେତ୍ର ବା ଇକୋକ୍ଷେତ୍ର, ହେଉଛି ପୃଥିବୀର ଜୈବଭୌଗୋଳିକ ବିଭାଜନ ଯେଉଁଥିରେ ପ୍ରାକୃତିକ ଭାବେ ବସବାସ କରୁଥିବା ଜୀବମାନେ ପ୍ରାୟ ସମାନ । ଜୈବବସ୍ତୁତ୍ୱ ଏବଂ ବାସସ୍ଥାନ ଆଧାରରେ ଏଗୁଡ଼ିକୁ ଜୈବାଞ୍ଚଳରେ ପୁନଃ ବିଭକ୍ତ କରାଯାଇଥାଏ ।

ସାଧାରଣତଃ କେତେକ ପ୍ରାକୃତିକ ସଂରଚନା, ଯେପରିକି ବିଶାଳ ପର୍ବତ କିମ୍ବା ପର୍ବତମାଳା, ସୁବିସ୍ତୃତ ନଦନଦୀ, ତଦ୍-ବିସ୍ତୃତ ସମୁଦ୍ର ଇତ୍ୟାଦି, ଜୀବମାନଙ୍କୁ ଏକ ନିର୍ଦ୍ଦିଷ୍ଟ କ୍ଷେତ୍ରରେ ବର୍ଷ ଧରି ବାନ୍ଧି ରଖିଥାଏ । ଫଳରେ ସେହି କ୍ଷେତ୍ରରେ ରହୁଥିବା ଜୀବମାନେ ଅନ୍ୟ କ୍ଷେତ୍ରର ଜୀବମାନଙ୍କ ସହ ମିଳିମିଶି ପାରନ୍ତି ନାହିଁ । ଜୈବଭୌଗୋଳିକ କ୍ଷେତ୍ରଗୁଡ଼ିକ ଉଦ୍ଭିଦବିଜ୍ଞାନର ଉଦ୍ଭିଦଭୌଗୋଳିକ କ୍ଷେତ୍ର ଏବଂ ପ୍ରାଣୀବିଜ୍ଞାନର ପ୍ରାଣୀଭୌଗୋଳିକ କ୍ଷେତ୍ର ପରି ଅଟେ ।

ଜୈବଭୌଗଳିକକ୍ଷେତ୍ରଗୁଡ଼ିକ ସେଥିରେ ରହୁଥିବା ଜୀବମାନଙ୍କର ଜୈବବୈବର୍ତ୍ତନିକ ଇତିହାସଦ୍ୱାରା ବର୍ଣ୍ଣିତ ହୋଇଥାନ୍ତି । ଏଗୁଡିକ, ଜୈବକ୍ଷେତ୍ରଠାରୁ ଭିନ୍ନ ଅଟନ୍ତି । ପ୍ରତ୍ୟେକ କ୍ଷେତ୍ରରେ ଅନେକ ଜୈବକ୍ଷେତ୍ର ରହିପାରିବେ । ଉଦାହରଣ ସ୍ବରୂପ, କେନ୍ଦ୍ରୀୟ ଆମେରିକାର ଏକ କ୍ରାନ୍ତୀୟ ଆର୍ଦ୍ର ବୃହତପତ୍ରଯୁକ୍ତ ଅରଣ୍ଯ, ଉଦ୍ଭିଦର ପ୍ରକାର, ଗଠନ, ପରିବେଶ, ମୃତ୍ତିକା ଦୃଷ୍ଟିରୁ ନବ ଗ୍ୱିନୀର ସେହିପରି ଏକ ଅରଣ୍ଯ ସହ ସଦୃଶ୍ଯ ହୋଇପାରିବ କିନ୍ତୁ ଏହି ଜଙ୍ଗଲଗୁଡ଼ିକ ଜୈବବୈବର୍ତ୍ତନିକ ଇତିହାସ ଦୃଷ୍ଟିରୁ ସମ୍ପୂର୍ଣ୍ଣ ଭିନ୍ନ ପ୍ରଜାତିର ପ୍ରାଣୀ, କବକ ତଥା ଅଣୁଜୀବ ଆଦି ବସବାସ କରୁଛନ୍ତି ।

ବିଷୟବସ୍ତୁର ଇତିହାସ
ଉଦ୍ବର୍ଦି (୧୯୭୫)ର ଜୈବଭୌଗୋଳିକ କ୍ଷେତ୍ରଗୁଡ଼ିକ ଜୈବ-ବର୍ଗୀକରଣ ଆଧାରରେ ବର୍ଣ୍ଣିତ ହୋଇଛି । ଏହାର ସ୍ତରଗୁଡ଼ିକ ଊଣାଅଧିକେ ଉଦ୍ଭିଦଭୌଗୋଳିକ କ୍ଷେତ୍ର ଏବଂ ପ୍ରାଣୀଭୌଗୋଳିକ କ୍ଷେତ୍ର ପରି ।

ଆଧାର
ଶଙ୍କର ଓରାମ

ଶଙ୍କର ଓରାମ (ଜନ୍ମ: ୩୧ ଅଗଷ୍ଟ ୧୯୬୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୦ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରଘୁନାଥପାଲୀ ଓ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଶଙ୍କର ଓରାମ ୧୯୬୯ ମସିହାର ଅଗଷ୍ଟ ମାସ ୩୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଙ୍ଗୁ ଓରାମ ଓ ପତ୍ନୀଙ୍କ ନାମ ଚାମରି ଓରାମ ।

 ରାଜନୈତିକ ଜୀବନ 
ଶଙ୍କର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆ

ଲେଉଟାଣି ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥା
ପ୍ରକୃତି ପାଇଁ ବିଶ୍ୱବ୍ୟାପୀ ପାଣ୍ଠି

ପ୍ରକୃତି ପାଇଁ ବିଶ୍ୱବ୍ୟାପୀ ପାଣ୍ଠି (ପ୍ର.ପା.ବି.ପା.), (WWF), ୧୯୬୧ ମସିହାରେ ସ୍ଥାପିତ ହୋଇଥିବା ଏକ ଅନ୍ତର୍ରାଷ୍ଟ୍ରୀୟ ବେସରକାରୀ ସଂସ୍ଥା ଯାହା ବନ୍ଯଜନ୍ତୁ ତଥା ପ୍ରକୃତି ଉପରେ ମାନବ ପ୍ରଭାବ କମାଇବା ପାଇଁ କାମ କରେ ।History | WWF". World Wildlife Fund. Retrieved 22 January 2019. ଏହାକୁ ପ୍ରଥମେ ବିଶ୍ୱ ବନ୍ଯଜନ୍ତୁ ପାଣ୍ଠି ବୋଲି କୁହାଯାଉଥିଲା ।

ପ୍ର.ପା.ବି.ପା. ବିଶ୍ୱର ସର୍ବବୃହତ ସଂରକ୍ଷଣ ସଂସ୍ଥା ଅଟେ । ଏହାର ବିଶ୍ୱବ୍ୟାପୀ ପ୍ରାୟ ପାଞ୍ଚ ନିୟୁତ ସମର୍ଥକ ଅଛନ୍ତି, ଯେଉଁମାନେ ୧୦୦ଟି ଦେଶରେ କାମକରି ୩୦୦୦ରୁ ଉର୍ଦ୍ଧ୍ବ ସଂରକ୍ଷଣ ଯୋଜନାକୁ ସମର୍ଥନ କରୁଛନ୍ତି । ୧୯୯୫ ମସିହାରୁ ଏହି ସମର୍ଥକମାନେ ଏକତ୍ର ପ୍ରାୟ ୭.୩ ଖର୍ବ ଟଙ୍କା ଖର୍ଚ୍ଚ କରିସାରିଛନ୍ତି । WWF ଏକ ଅଣଲାଭଦାୟକ ସଂଗଠନ ଯାହାର ମୋଟ ଆୟର ଶତକଡା ୫୫ ଭାଗ ଜନସାଧାରଣଙ୍କ ଦାନରୁ, ଶତକଡା ୧୯ ଭାଗ ସରକାରୀ ସଂସ୍ଥାରୁ (ଯେପରିକି ବିଶ୍ୱ ବ୍ଯାଙ୍କ, ଅନ୍ତର୍ରାଷ୍ଟ୍ରୀୟ ବିକାଶ ବିଭାଗ ଏବଂ ଯୁକ୍ତରାଷ୍ଟ୍ର ଆମେରିକାର ଅନ୍ତର୍ରାଷ୍ଟ୍ରୀୟ ବିକାଶ ସଂସ୍ଥା) ଓ ଶତକଡା ୮ ଭାଗ ବିଭିନ୍ନ ଅନୁଷ୍ଠାନମାନଙ୍କଠାରୁ ଆସିଥାଏ ।

ଆଧାର
ପ୍ରକୃତି ପାଇଁ ବିଶ୍ୱବ୍ୟାପୀ ସଂଗଠନ

ଲେଉଟାଣି ପ୍ରକୃତି ପାଇଁ ବିଶ୍ୱବ୍ୟାପୀ ପାଣ୍ଠି
ସରୋଜ ରାଜ ଚୌଧୁରୀ

ସରୋଜ ରାଜ ଚୌଧୁରୀ ଜଣେ ଭାରତୀୟ ପରିବେଶବିତ୍, ବନ୍ୟଜନ୍ତୁ ସଂରକ୍ଷଣବାଦୀ, ଲେଖକ ଏବଂ ଓଡ଼ିଶା ସରକାରଙ୍କ ଅଧୀନରେ ପ୍ରଥମ ଜଙ୍ଗଲ ସଂରକ୍ଷଣକାରୀ ଥିଲେ । ସେ ଓଡ଼ିଶାର ମୟୂରଭଞ୍ଜ ଜିଲ୍ଲାର ସିମଲିପାଲ ଜାତୀୟ ଉଦ୍ୟାନର ପ୍ରତିଷ୍ଠାତା-ନିର୍ଦ୍ଦେଶକ ମଧ୍ୟ ଥିଲେ । ଚୌଧୁରୀ ବ୍ୟାଘ୍ର ଗଣନା ପାଇଁ ନିୟୋଜିତ ପଦଚିହ୍ନ-କୌଶଳ ତଥା ଘରୋଇ ବାଘୁଣୀ ଖଇରୀ ସହ ବନ୍ଧୁତା ପାଇଁ ଜଣାଶୁଣା ଥିଲେ। ପଶୁଙ୍କ ସହ ତାଙ୍କର ଅନୁଭୂତି "Khairi: The Beloved Tigress" ନାମକ ଏକ ପୁସ୍ତକରେ ଲିପିବଦ୍ଧ ହୋଇଛି ଯାହାକି ୧୯୭୭ ମସିହାରେ ପ୍ରକାଶିତ ହୋଇଥିଲା । ୧୯୮୩ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀଙ୍କ (ଚତୁର୍ଥ ସର୍ବୋଚ୍ଚ ଭାରତୀୟ ନାଗରିକ ସମ୍ମାନ) ପ୍ରଦାନ କରିଥିଲେ ।

 ସଂକ୍ଷିପ୍ତ ଜୀବନୀ 
ଓଡ଼ିଶାରେ ଜନ୍ମିତ ସରୋଜ ରାଜ ଚୌଧୁରୀ ଓଡ଼ିଶା ସରକାରଙ୍କ ବନ ଅଧିକାରୀ ଭାବରେ ନିଜର ବୃତ୍ତି ଆରମ୍ଭ କରିଥିଲେ ଏବଂ ବନ୍ୟଜନ୍ତୁ ସଂରକ୍ଷଣ ଅଧିକାରୀ ଭାବରେ ପଦବୀରେ ଅବସ୍ଥାପିତ ହୋଇଥିଲେ । ପରେ, ତାଙ୍କୁ ବନ ଅନୁସନ୍ଧାନ ପ୍ରତିଷ୍ଠାନର(Forest Research Institute), ଯାହାକି ୧୮୭୮ ମସିହାରେ ଜର୍ମାନ ଫରେଷ୍ଟର ଡିଟ୍ରିଚ ବ୍ରାଣ୍ଡିସଙ୍କଦ୍ୱାରା ପ୍ରତିଷ୍ଠିତ, ମୁଖ୍ୟ ଭାବରେ ନିଯୁକ୍ତି ଦିଆଯାଇଥିଲା । ୧୯୭୨ରେ ଯେତେବେଳେ ଶିମିଳିପାଳ ଜାତୀୟ ଉଦ୍ୟାନ ପ୍ରତିଷ୍ଠା ହେଲା, ଚୌଧୁରୀଙ୍କୁ ଏହାର ପ୍ରତିଷ୍ଠାତା କ୍ଷେତ୍ର ନିର୍ଦ୍ଦେଶକ ତଥା ବାରିପଦାସ୍ଥିତ ମୁଖ୍ୟାଳୟ ସହିତ ପ୍ରୋଜେକ୍ଟ ଟାଇଗରର ମୁଖ୍ୟ ଭାବରେ ନିଯୁକ୍ତ କରାଯାଇଥିଲା ।

୧୯୭୪ ମସିହା ଚୌଧୁରୀଙ୍କ ଜୀବନରେ ଏକ ଗୁରୁତ୍ୱପୂର୍ଣ୍ଣ ବର୍ଷ ଥିଲା । ସେହି ସମୟରେ ଖରିଆ ଆଦିବାସୀମାନେ ଖଇରୀ ନଦୀ ନିକଟରେ ମିଳିଥିବା ଏକ ମାଇ ବାଘ ଛୁଆ ଧରି ତାଙ୍କ ନିକଟକୁ ଆଣିଥିଲେ | ସେ ବାଘ ଛୁଆଟିକୁ ଅତ୍ୟନ୍ତ ଯତ୍ନର ସହ ରଖିବା ସହ ଜଶିପୁରରେ ଥିବା ନିଜ ସରକାରୀ ଗୃହକୁ ଏପରି ରୂପାନ୍ତରିତ କଲେ ଯେପରିକି ତାହା ଖଇରୀର ରହିବା ପାଇଁ କୌଣସି ଅସୁବିଧା ହେବନାହିଁ | ସେ ପାଇଥିବା ନଦୀର ନାମ ଅନୁସାରେ ନାମ ଦିଆଯାଇଥିବା ଖଇରୀ ନାମକ ଏହି ବାଘ ଛୁଆ ପୂର୍ଣ୍ଣ ବୟସ୍କ ହୋଇଯିବା ପରେ ମଧ୍ୟ ମଧ୍ୟ ଅନେକ ବର୍ଷ ପର୍ଯ୍ୟନ୍ତ ଚୌଧୁରୀଙ୍କ ପାଖରେ ରହିଲା । ସେ ତାଙ୍କ ବାସଭବନରେ ଅନ୍ୟ ଅନେକ ବନ୍ୟଜନ୍ତୁଙ୍କୁ ମଧ୍ୟ ପାଳୁଥିଲେ ଯେପରିକି ଏକ କୁମ୍ଭୀର, ଜୁମ୍ବୁ ନାମକ ଏକ ଭାଲୁ ଛୁଆ, ବାଇନା ନାମକ ଏକ ଅନ୍ଧ ହାଇନା ଏବଂ ଏକ ଜଙ୍ଗଲୀ ନେଉଳ, ସମସ୍ତେ ତାଙ୍କ ପ୍ରାଙ୍ଗଣରେ ମୁକ୍ତ ଭାବରେ ବୁଲୁଥିଲେ । ୧୯୮୧ ମସିହାରେ ରାବିସ୍‌ରେ ପୀଡ଼ିତ ଖଇରୀ ମରିଯିବା ପରେ ମର୍ମାହତ ଚୌଧୁରୀ ସେହି ବର୍ଷ ମୃତ୍ୟୁ ବରଣ କରିଥିଲେ ।

ଭାରତ ସରକାର ୧୯୮୩ ମସିହାରେ ତାଙ୍କୁ ପଦ୍ମଶ୍ରୀ ସମାନରେ ସମାନିତ କରିଛନ୍ତି ।

 ଆଧାର 

 ଅଧିକ ତଥ୍ୟ 
 

ଶ୍ରେଣୀ:୧୯୮୧ ମୃତ୍ୟୁ

ଶ୍ରେଣୀ:ପଦ୍ମଶ୍ରୀ ସମ୍ମାନିତ
ନବାର୍କଟୀୟ କ୍ଷେତ୍ର

thumb|400px|ନବାର୍କଟୀୟ କ୍ଷେତ୍ର
+ ଜୈବରାଷ୍ଟ୍ର frameless|none|x300px 

ନବାର୍କଟୀୟ କ୍ଷେତ୍ର, ଉତ୍ତର ଆମେରିକାର ଅଧିକାଂଶ ଭାଗରେ ବିସ୍ତାର ଲାଭ କରିଛି । ଏଥିରେ ଗ୍ରୀନଲାଣ୍ଡ, ମଧ୍ଯ ଫ୍ଲୋରିଡା ଏବଂ ମେକ୍ସିକୋର ଉଚ୍ଚଭୂମି ମଧ୍ଯ ଅଛନ୍ତି । ଉତ୍ତର ଆମେରିକାର କେତେକ ଅଂଶ ଏହି କ୍ଷେତ୍ରରେ ନାହାଁନ୍ତି, ସେଗୁଡିକ ହେଲା - ପୂର୍ବ ମେକ୍ସିକୋ, ଦକ୍ଷିଣ ଫ୍ଲୋରିଡ଼ା, ଉପକୂଳବର୍ତ୍ତୀ କେନ୍ଦ୍ରୀୟ ଫ୍ଲୋରିଡ଼ା, କେନ୍ଦ୍ରୀୟ ଆମେରିକା ଓ କରିବୀୟ ଦ୍ୱୀପପୁଞ୍ଜ । ଏଗୁଡ଼ିକ ଦକ୍ଷିଣ ଆମେରିକା ସହ ମିଶି ନବବିଷୁବୀୟ କ୍ଷେତ୍ର ଗଠନ କରିଥାନ୍ତି ।

ମହତ୍ତ୍ବପୂର୍ଣ୍ଣ ଜୈବାଞ୍ଚଳ
WWF, ଏହି କ୍ଷେତ୍ରକୁ ଚାରୋଟି ଜୈବାଞ୍ଚଳରେ ବିଭକ୍ତ କରିଛି ।Abell, R.A. et al. (2000). Freshwater Ecoregions of North America: A Conservation Assessment Washington, DC: Island Press 

କାନାଡୀୟ କବଚ
କାନାଡୀୟ କବଚ ଜୈବାଞ୍ଚଳଟି ମହାଦେଶର ଉତ୍ତର ଭାଗରେ ବିସ୍ତୃତ । ଏହା ଆଲେଉସିଆନ ଦ୍ୱୀପପୁଞ୍ଜଠାରୁ ନବପ୍ରାପ୍ତଭୂମି ପର୍ଯ୍ୟନ୍ତ ବିସ୍ତାର ଲାଭ କରିଛି । ଏଥିରେ ଆର୍କଟୀୟ ତୁନ୍ଦ୍ରା ତଥା ଟାଇଗା ବଣ ମଧ୍ଯ ଅନ୍ତର୍ଭୁକ୍ତ ।

ଉତ୍ତର ଆମେରିକାର ପୂର୍ବଭାଗ
ପ୍ରାଚ୍ୟ ଯୁକ୍ତରାଷ୍ଟ୍ର ଆମେରିକା ତଥା ଆଗ୍ନେୟ କାନାଡ଼ାର ସମଶୀତୋଷ୍ଣ ବୃହତ୍-ପତ୍ରୀ ଏବଂ ମିଶ୍ରିତ ଜଙ୍ଗଲ, କେନ୍ଦ୍ରୀୟ ଯୁକ୍ତରାଷ୍ଟ୍ର ଆମେରିକା ତଥା ଦକ୍ଷିଣ-କେନ୍ଦ୍ରୀୟ କାନାଡ଼ାର ବୃହତ୍-ସମତଳ, ଆଗ୍ନେୟ ଯୁକ୍ତରାଷ୍ଟ୍ର ଆମେରିକାର ସମଶୀତୋଷ୍ଣ କୋନଧାରୀ ଜଙ୍ଗଲ ଇତ୍ଯାଦି ଏହି ଜୈବାଞ୍ଚଳର ଅନ୍ତର୍ଭୁକ୍ତ ।

ଉତ୍ତର ଆମେରିକାର ପଶ୍ଚିମ ଭାଗ

ଉତ୍ତରୀୟ ମେକ୍ସିକୋ ଏବଂ ନୈଋତୀୟ ଉତ୍ତର ଆମେରିକା

ଆଧାର
କାମିନୋ ମିଚି

thumb|upright=1.3|ଜାପାନର ହିରୋଶିମା ପ୍ରଶାସନରେ ଥିବା ଇତ୍ସୁକୁଶିମା ମନ୍ଦିରର ତୋରୀ । ଏକ ଶିଣ୍ଟୋମନ୍ଦିରର ତୋରଣକୁ ତୌରୀ କୁହାଯାଏ ଏବଂ ଏହା ଶିଣ୍ଟୋବାଦର ଚିହ୍ନ ।

ଶିଣ୍ଟୋବାଦ (ଶିନ୍ତୋ - 神道) ବା ଈଶ୍ୱରଙ୍କ ପଥ (କାମିନୋମିଚି - 神の道), ହେଉଛି ଜାପାନରେ ଉତ୍ପନ୍ନ ଏକ ଧର୍ମସମ୍ପ୍ରଦାୟ । ଏହି ବିଶ୍ବାସର ଅନୁଗାମୀମାନେ ଏହାକୁ ଜାପାନର ମୂଳ ଧର୍ମ ବୋଲି କହନ୍ତି । ଭାରତୀୟ ଧର୍ମସମ୍ପ୍ରଦାୟ ପରି ଏହି ଧର୍ମରେ ମଧ୍ଯ କୌଣସି କେନ୍ଦ୍ରୀୟ ଅଧିକାରୀ ନଥାଏ ।

ଶିଣ୍ଟୋବାଦ ଏକ ଅନେକେଶ୍ୱରବାଦୀ ଧର୍ମ ଯାହା (ଦେବାଦେବୀ, ଯକ୍ଷ, ଗନ୍ଧର୍ବ, ପ୍ରକୃତି ତଥା ଅନ୍ୟ ଶକ୍ତିଶାଳୀ ପରାଭୌତିକ ବ୍ଯକ୍ତିତ୍ବ ଆଦି) କାମିଙ୍କ ଉପରେ ପର୍ଯ୍ୟବସିତ । କାମି ଏବଂ ପ୍ରାକୃତିକ ଶକ୍ତି ମଧ୍ଯରେ ଥିବା ସମ୍ବନ୍ଧ ଯୋଗୁଁ ଏହି ଲୋକପ୍ରଥାକୁ ଜୀବେଶ୍ବରବାଦ ତଥା ସର୍ବେଶ୍ୱରବାଦ ବୋଲି ମଧ୍ଯ କୁହାଯାଏ । କାମିମାନଙ୍କୁ ଘରର କାମିଦାନା, ପାରିବାରିକ ଶାଳ, ସାଧାରଣ ମନ୍ଦିର ଆଦିରେ ରଖି ପୂଜାକରାଯାଏ । ଶିଣ୍ଟୋଶାଳରେ ଥିବା ମୁଖ୍ଯ କାମିଙ୍କର ସେବାପାଇଁ ପ୍ରତେକ ଶାଳରେ ପୂଜକ ରହିଥାନ୍ତି । ଅନ୍ଯାନ୍ଯ ରୀତିନୀତିଗୁଡ଼ିକ ହେଲା - କାଗୁରା ନୃତ୍ୟ, ବିଭିନ୍ନ ଜୀବନ ସଂସ୍କାରଆଧାର ତଥା ଅନେକ ପର୍ବପର୍ବାଣି ।

ଆଧାର
କୃତିବାସ ନାୟକ

ଡକ୍ଟର କୃତିବାସ ନାୟକ (ଜନ୍ମ: ୨ ମାର୍ଚ୍ଚ ୧୯୫୫) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଲେଖକ । ସେ ଓଡ଼ିଆରେ ପ୍ରବନ୍ଧ, କବିତା, କାହାଣୀ ଓ ଉପନ୍ୟାସ ଲେଖନ୍ତି । ଡକ୍ଟର ନାୟକ ଶିଶୁ ସାହିତ୍ୟ କ୍ଷେତ୍ରରେ ନିଜକୁ ପ୍ରତିଷ୍ଠିତ କରିଛନ୍ତି । ସେ ଜାତୀୟ ସ୍ତରରେ ସ୍ୱୀକୃତିପ୍ରାପ୍ତ ଏବଂ ଅନେକ ଜାତୀୟ ତଥା ରାଜ୍ୟ ସ୍ତରୀୟ ମାନ୍ୟତା ପାଇଛନ୍ତି ।
 ସଂକ୍ଷିପ୍ତ ଜୀବନୀ 
ଡକ୍ଟର କୃତିବାସ ନାୟକ ୧୯୫୫ ମସିହାରେ ଓଡ଼ିଶାର ରାଜକନିକା ବ୍ଲକର ଏକତାଲା ନାମକ ଏକ ପୂର୍ବ ଉପକୂଳବର୍ତ୍ତୀ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ତାଙ୍କର ପ୍ରାରମ୍ଭିକ ଜୀବନ ଓଡ଼ିଶାର ଦକ୍ଷିଣ ଭାଗରେ ଅତିବାହିତ କରିଥିଲେ ଏବଂ ସେଠାରେ ସେ ବ୍ରହ୍ମପୁର ବିଶ୍ୱବିଦ୍ୟାଳୟରୁ ସାହିତ୍ୟରେ ସ୍ନାତକ ଡିଗ୍ରୀ ହାସଲ କରିଥିଲେ । ଡକ୍ଟର  ନାୟକ ୧୯୯୨ ମସିହାରେ ଶିଶୁ ସାହିତ୍ୟ କ୍ଷେତ୍ରରେ "ଓଡ଼ିଆ ଶିଶୁ ଗଳ୍ପର ସ୍ୱରୂପ ଏବଂ ବିକାଶ" ନାମକ ବିଷୟ ସହିତ ଡକ୍ଟରେଟ୍ ଡିଗ୍ରୀ ହାସଲ କରିଥିଲେ । ୮୦ ଦଶକରେ ସେ ଶିଶୁ ନୟନ, ଆମେ ଶିଶୁ ଏବଂ ଶିଶୁ ରାଇଜ ନାମରେ ଓଡ଼ିଆରେ ଶିଶୁ ପତ୍ରିକା ସମ୍ପାଦନା କରିଥିଲେ । ୧୯୭୬ରୁ ୧୯୯୦ ମଧ୍ୟରେ ଶିଶୁ ରାଇଜ ଓଡ଼ିଶାର ଜୟପୁରରୁ ପ୍ରକାଶିତ ହୋଇଥିଲା ।

ଡକ୍ଟର କୃତିବାସ ନାୟକ ୧୩ ଡିସେମ୍ବର ୨୦୧୨ରେ ଓଡ଼ିଶାର ଜୟପୁରରେ ଅଲ୍ ଇଣ୍ଡିଆ ରେଡ଼ିଓରେ ଯୋଗ ଦେଇଥିଲେ । ୨୮ ଫେବୃଆରୀ ୨୦୧୪ରେ ନିର୍ଦ୍ଦେଶକ ଭାବେ ପଦୋନ୍ନତି ପାଇଥିଲେ ଏବଂ ୩୧ ମାର୍ଚ୍ଚ ୨୦୧୫ରେ ଅବସର ନେଇଥିଲେ ।

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର
 ସପ୍ତଦଶ ବାଷିକ ଅଭିନନ୍ଦନିକା ପୁରସ୍କାର
 ଅଣହିନ୍ଦୀ ଭାଷାଭାଷି ଅଞ୍ଚଳର ଲେଖକଙ୍କ ପାଇଁ ଜାତୀୟ ହିନ୍ଦୀ ଲେଖକ ପୁରସ୍କାର- ଉପନ୍ୟାସ "ଶୁଭଲକ୍ଷ୍ମୀ" ପାଇଁ (୨୦୦୨)
 ଜାତୀୟ ଶିଶୁସାହିତ୍ୟ ପୁରସ୍କାର- ଶିଶୁ ସାହିତ୍ୟ "ଫୁଲ ସବୁ ଫୁଟିଲେ" ପାଇଁ (୧୯୯୯)
 ଜାତୀୟ ଶିଶୁସାହିତ୍ୟ ପୁରସ୍କାର- ଶିଶୁ ଉପନ୍ୟାସ "ବଣଭୋଜି" ପାଇଁ (୧୯୯୨)
 ବିଷୁବ ସମ୍ମାନ-୧୯୮୬
 ରାଜ୍ୟ ସ୍ତରୀୟ ସଂସାର ସମ୍ମାନ- ଜୀବନବ୍ୟାପୀ ଲେଖିଥିବା ଶିଶୁସାହିତ୍ୟ ପାଇଁ
 ରାଜ୍ୟ ସ୍ତରୀୟ ମାଣିକ ବିଶ୍ୱନାଥ ସମ୍ମାନ- ଜୀବନବ୍ୟାପୀ ଲେଖିଥିବା ଶିଶୁସାହିତ୍ୟ ପାଇଁ
 ରାଜ୍ୟ ସ୍ତରୀୟ କସ୍ତୁରୀ ସମ୍ମାନ- କବିତା ବିଭାଗରେ
 ଶ୍ରୀକ୍ଷେତ୍ର ସମ୍ମାନ- କବିତା କୃତ୍ତି ପାଇଁ
 ଉତ୍କଳ ସାହିତ୍ୟ ସମାନ- ଓଡ଼ିଆ ଭାଷାକୁ ତାଙ୍କ ଅବଦାନ ନିମନ୍ତେ (୨୦୧୧)
 ଆକାଶବାଣୀ ବାର୍ଷିକ ପୁରସ୍କାର-ମହିଳାଙ୍କ ଉପରେ ଶ୍ରେଷ୍ଠ କାର୍ଯ୍ୟକ୍ରମ ପ୍ରସ୍ତୁତି ନିମନ୍ତେ (୨୦୧୧)

 ସାହିତ୍ୟିକ କୃତ୍ତି 
ଡକ୍ଟର କୃତିବାସ ନାୟକ ଏ ପର୍ଯ୍ୟନ୍ତ ୧୦୦ରୁ ଅଧିକ ବହି ରଚନା କରିଛନ୍ତି । ତନ୍ମଧ୍ୟରୁ କିଛି ବିଶେଷ କୃତ୍ତିର ତାଲିକା ଏହିଭଳି:
 ଉପନ୍ୟାସ 
 ଶୁଭଲକ୍ଷ୍ମୀ
 କୂଳବୋହୁ
 ହସକୁରୀ ଜହ୍ନ

 ଗଳ୍ପ ସଂଗ୍ରହ 
 ସଦାନନ୍ଦ ବୋଉଙ୍କ ସଂସାର
 ଶୁଣିମା ହେଉ
 ଟିମା ଫକୀର
 ପ୍ରେମ ପୂର୍ଣ୍ଣିମା
 କାବ୍ୟ, କବିତା 
 ଉଡ଼ିଗଲା ଗେଣ୍ଡାଳିଆ
 ପ୍ରିତୀ ଶତକ
 ଗୀତି ଶତକ
 ଭକ୍ତି ସତକ
 ଜୀବନ ଭାଗବତ
 ପ୍ରେମ, ପ୍ରୀତି, ପ୍ରଣୟ
 ଦିବ୍ୟ ବାଣୀ
 ଅମୃତ ବଚନ
 ଉନ୍ନତ ଜୀବନ
 ପ୍ରଣୟ ଝଙ୍କାର
 ପ୍ରୀତି ବୀଣା
 ସଂଗୀତ ସୁରଭି
 ଗୀତି ବିଚିତ୍ରା
 ଓଡ଼ିଆ ଜାତିର ଲଢୁଆ ବୀର
 ଶିଶୁ ସାହିତ୍ୟ 
 ବଣ ଭୋଜି
 ଫୁଲ ସବୁ ଫୁଟିଲେ
 ମଜା ଗପ
 ଆସ ଆମେ ଗପ ପଢ଼ିବା
 କିଛି ମଜା କିଛି ତାଜା କାହାଣୀ

 ନାଟକ 
 ବେତାର ନାଟକ

 ବ୍ୟଙ୍ଗ କବିତା 
 ବୃତିବାସଙ୍କ ବିହୀନ ଅବତାର

 ଆଧାର 

ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଜିଞ୍ଜା

thumb|ଏକ ଶାଳ ଆଗରେ ଦୁଇଜଣ ସ୍ତ୍ରୀଲୋକ ପ୍ରାର୍ଥନା କରୁଛନ୍ତି

ଜିଞ୍ଜା ବା ଶିଣ୍ଟୋଶାଳ (神社 - ଜିଞ୍ଜା - ଈଶ୍ବରଙ୍କ ଗୃହ)Stuart D. B. Picken, 1994. p. xxiii ଶିଣ୍ଟୋବାଦର କାମିମାନଙ୍କ ପାଇଁ ଉଦ୍ଦିଷ୍ଟ ସ୍ଥାନ । ଏହାର ପ୍ରମୁଖ ସ୍ଥଳଟି ପବିତ୍ର ବସ୍ତୁ ରଖିବା ପାଇଁ ବ୍ଯବହୃତ ହୁଏ । ଜାପାନୀ ଭାଷାରେ ଶିଣ୍ଟୋଶାଳର ଅନେକ ନାମ - ଗୋଙ୍ଗେନ, ଜିଞ୍ଜା, ଜିଙ୍ଗୁ, ମୋରୀ, ମ୍ଯୋଯୀନ, ତାଇଶା, ଉବୁସୁନା, ୟାଶୀରୋ ତଥା ପରପ୍ରତ୍ଯୟ - -ଗୁ, -ଶା, ଆଦି ବ୍ଯବହାର ହୁଏ ।
ସାଧାରଣତଃ ଏକ ଶାଳରେ ହୋଦେନ ଥାଏ ଯେଉଁଥିରେ କାମିଙ୍କୁ (କାମିଙ୍କର ପ୍ରତିମା କିମ୍ବା ଏକ ଦର୍ପଣ) ପ୍ରତିଷ୍ଠା କରାଯାଇଥାଏ ।Iwanami Kōjien (広辞苑) Japanese dictionary ଯଦି ଶାଳଟି ଏକ ପର୍ବତ ଉପରେ କରାଯାଇ ଯାହାକୁ ସମ୍ପୂର୍ଣ୍ଣ ଭାବରେ ଉକ୍ତ କାମିଙ୍କୁ ସମର୍ପିତ କରାଯାଇଥାଏ ତେବେ ହୋଦେନର ଉପସ୍ଥିତି ଆବଶ୍ୟକ ନଥାଏ ।

ଆଧାର
ଜଗତ(ଜୀବବୀଜ୍ଞାନ)

thumb|360x360px|ମୁଖ୍ଯ ବିଭାଗୀୟ ସ୍ତର: ଜଗତ, ସାମ୍ରାଜ୍ୟ, ପର୍ବ, ବର୍ଗ, ଗଣ, କୁଳ, ପ୍ରଜାତି, ଏବଂ ଜାତି.

ଜୀବବିଜ୍ଞାନରେ ଜଗତ, ବୈଜ୍ଞାନିକ ବର୍ଗୀକରଣରେ ତ୍ରିଜଗତ ପ୍ରଣାଳୀରେ ସର୍ବୋଚ୍ଚ ସ୍ତର, ଯାହାକୁ ମହାସାମ୍ରାଜ୍ୟ ବୋଲି ମଧ୍ଯ କୁହାଯାଇଥାଏ ।  ଏହାକୁ ୧୯୯୦ ମସିହାରେ କାର୍ଲ ୱୋଏସ ବ୍ଯଖ୍ଯା କରିଥିଲେ ।

ଏହି ପ୍ରଣାଳୀ ଅନୁସାରେ ଜୀବନବୃକ୍ଷକୁ ତିନୋଟି ଜଗତରେ ବିଭକ୍ତ କରାଯାଇଛି; ଯଥା - ଆର୍କିଆ, ବ୍ଯାକ୍ଟେରିଆ, ୟୁକାରିଆ। ପ୍ରଥମ ଦୁଇ ଜଗତରେ କେବଳ ପ୍ରାକ୍-ନ୍ଯଷ୍ଟୀୟ ଅଣୁଜୀବମାନେ ଅଛନ୍ତି, ୟୁକାରିଆରେ ସୁନ୍ଯଷ୍ଟୀୟ ଏକକୋଷୀ ତଥା ବହୁକୋଷୀ ଜୀବମାନେ ଅଛନ୍ତି ।

ଅକୋଷୀୟ ଜୀବନକୁ ଏହି ତନ୍ତ୍ରରେ ସ୍ଥାନ ଦିଆଯାଇ ନାହିଁ । ଏହି ତନ୍ତ୍ରର ବିକଳ୍ପ ହେଲା - ଦ୍ୱିମହାଜଗତ ପ୍ରଣାଳୀ, ଯେଉଁଥିରେ କେବଳ ୟୁକାରିଆ ଏବଂ ପ୍ରୋକାରିଆ ଅଛି ।

ଆଧାର
ରାଜେନ ଏକ୍କା

ରାଜେନ ଏକ୍କା (ଜନ୍ମ: ୬ ଅପ୍ରେଲ ୧୯୭୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ରାଜେନ ଏକ୍କା ୧୯୭୨ ମସିହାର ଅପ୍ରେଲ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଖ୍ରୀଷ୍ଟୋଫର ଏକ୍କା ଓ ମାଆଙ୍କ ନାମ ସେବସ୍ତିଆନା ଏକ୍କା ତାଙ୍କ ପତ୍ନୀଙ୍କ ନାମ ସରିତା କୁଜୁର୍ । ତାଙ୍କ ବାପା ଜଣେ ରାଜନୀତିଜ୍ଞ ଭାବରେ ଓଡ଼ିଶା ବିଧାନ ସଭାକୁ ଏବଂ ଲୋକ ସଭାକୁ ପୂର୍ବରୁ ନିର୍ବାଚିତ ହୋଇଥିଲେ ।

 ରାଜନୈତିକ ଜୀବନ 
ରାଜେନ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ